Diari Oficial de la Generalitat Valenciana


Sumari del DOGV 2782, del 02-07-1996 (1996/838654)

ORDRE de 8 de maig de 1996, de la Conselleria de Cultura, Educació i Ciència, per la qual s'autoritza amb caràcter definitiu l'obertura i funcionament del centre privat d'Educació Primària Obispo Pont de Vila-real (Castelló).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2782

Data del DOGV
:   02-07-1996

Secció del DOGV
:   ALTRES DISPOSICIONS

Número del document
:   1996/838654


Data del document
:   08-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 8 de maig de 1996, de la Conselleria de Cultura, Educació i Ciència, per la qual s'autoritza amb caràcter definitiu l'obertura i funcionament del centre privat d'Educació Primària Obispo Pont de Vila-real (Castelló).   
L'expedient l'ha iniciat el representant del titular del centre privat Obispo Pont, de Vila-real (Castelló) en sol·licitud d'autorització definitiva en el nivell de EGB/Primària.  
L'Ordre de 12 de juliol de 1973 (BOE de 7 de setembre) del Ministeri d'Educació i Ciència classificà condicionalment el centre amb 16 unitats de EGB i 640 llocs escolars.  
Mitjançant l'Ordre de 6 de maig de 1992 (DOGV de 24 de juny de 1992) de la Conselleria de Cultura, Educació i Ciència, se l'autoritzà provisionalment per a fer ensenyaments d'Educació Primària amb 16 unitats i 400 llocs escolars.  
La Resolució de 27 de juliol de 1995, de la Direcció General de Centres Docents aprovà el projecte de les obres presentant per a l'autorització definitiva en el nivell de EGB, ja que el centre disposa dels espais exigits en l'Ordre Ministerial de 14 d'agost de 1975, d'aplicació per tractar-se d'un expedient iniciat durant la seua vigència.  
Atés que la Unitat Tècnica de Construccions ha emes informe sobre l'adequació del centre al projecte d'obres aprovat.  
Vistes la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar amb caràcter definitiu d'obertura y funcionament del centre privat que més avall s'indica amb les característiques i capacitat que s'especifiquen:  
Centre: Obispo Pont  
Titular: Bisbast de Segorbe-Castelló  
Domicili: carrer de Santa Sofia, 5  
Localitat: Vila-real  
Província: Castelló  
Ensenyaments autoritzats:  
\* 8 unitats d'Educació Primària amb un total de 200 llocs escolars.  
\* Provisionalment fins a la seua extinció, 7é i 8é de EGB en dues de les unitats autoritzades d'Educació Primària.  
Aquesta autorització tindrà efectes des de l'inici del curs 1995/96.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 8 de maig de 1996  
La consellera de Cultura, Educació i Ciència  
MARCELA MIRó PÉREZ